Άσθμα από ασπιρίνη και άλλα μη στεροειδή αντιφλεγμονώδη:
Creators: name: Γκαναβίας, Λάμπρος Κ.
Publisher: name: Aristotle University of Thessaloniki
Year: 2011
Subjects: Άσθμα
Ασπιρίνη
Πρόκληση
Αντιφλεγμονώδη
Asthma
Aspirin
Challenge
FeNO

description: Με την παρούσα μελέτη επιχειρήθηκε να προσδιοριστούν οι μεταβολές του εκπνεόμενου NO (FeNO) ως δείκτη φλεγμονής των αεραγωγών, σε ασθενείς με Αναπνευστική Νόσο Επιδεινούμενη από την Ασπιρίνη (ΕΑΔΑ), κατά τη διάρκεια πρόκλησης με από του στόματος χορήγηση τριών κατηγοριών ΜΣΑΦ: ασπιρίνης (COX-1 και COX-2 αναστολέας), νιμεσουλίδης (μερικώς εκλεκτικός COX-2 αναστολέας) και σελεκοξίμπης (εκλεκτικός COX-2 αναστολέας). Στη μελέτη συμπεριλήφθησαν 60 άτομα, 40 γυναίκες και 20 άνδρες. Οι συμμετέχοντες στη μελέτη χωρίστηκαν σε τρεις ομάδες: Η ομάδα Α περιελάμβανε 15 υγιείς εθελοντές, η ομάδα Β 15 ασθενείς με βρογχικό άσθμα χωρίς ιστορικό δυσανεξίας σε ΜΣΑΦ και η ομάδα Γ 30 ασθενείς με άσθμα και ιστορικό συμβατό με ΕΑΔΑ στους οποίους η δοκιμασία πρόκλησης με από του στόματος χορήγηση ασπιρίνης απέβη θετική. Όλα τα άτομα που συμμετείχαν στη μελέτη υποβλήθηκαν κατά την πρώτη επίσκεψη στον έλεγχο όλων των κριτηρίων εισαγωγής και αποκλεισμού. Ακολούθησε η δεύτερη επίσκεψη μετα από διάστημα 7-10 ημερών όπου διενεργήθηκε η δοκιμασία πρόκλησης με από του στόματος χορηγούμενο εικονικό φάρμακο (placebo). Την επόμενη ημέρα διενεργήθηκε η δοκιμασία πρόκλησης με από του στόματος χορήγηση ασπιρίνης. Ακολούθησε η τέταρτη επίσκεψη μετά από διάστημα 7-10 ημερών, όπου διενεργήθηκε η δοκιμασία πρόκλησης με από του στόματος χορηγούμενο μερικώς εκλεκτικό COX-2 αναστολέα. Η τελευταία επίσκεψη διενεργήθηκε 7-10 ημέρες αργότερα και οι συμμετέχοντες στη μελέτη υποβλήθηκαν σε δοκιμασία πρόκλησης με από του στόματος χορηγούμενο COX-2 αναστολέα. Σε όλες τις δοκιμασίες πρόκλησης διενεργήθηκε προσδιορισμός το FEV1 και του εκπνεόμενου FeΝΟ πριν την έναρξη και ανά 45 λεπτά καθ’ όλη τη διάρκεια της πρόκλησης. Η δυσανεξία στην ασπιρίνη και στα υπόλοιπα ΜΣΑΦ υπολογίστηκε στο 12,9% ενός δείγματος 937 ασθματικών ασθενών, μετά από ανασκόπηση του ηλεκτρονικά καταγεγραμμένου τους ιατρικού ιστορικού . Η δοκιμασία πρόκλησης με από του στόματος χορήγηση ασπιρίνης (OAC), απέβη θετική σε 30 από τους 39 ασθενείς που υποβλήθηκαν σε αυτή (76,9%). Το FeNO κατά τη διάρκεια της OAC παρουσίασε στατιστικά σημαντική αύξηση μόνο στους ασθενείς με ΕΑΔΑ, τόσο σε σχέση με τις άλλες ομάδες (p&lt;0,001) όσο και σε σχέση με τη χορήγηση εικονικού φαρμάκου (p&lt;0,001). Η δοκιμασία πρόκλησης με από του στόματος χορήγηση νιμεσουλίδης απέβη θετική σε 4 ασθενείς με ΕΑΔΑ . Τα επίπεδα του FeNO παρουσίασαν στατιστικά σημαντική αύξηση μόνο στην ομάδα Γ. Επίσης παρατηρήθηκε σημαντική συσχέτιση της θετικής βρογχικής αντίδρασης και της αύξησης του FeNO. Η δοκιμασία πρόκλησης με από του στόματος χορήγηση σελεκοξίμπης δεν απέβη θετική σε κανέναν συμμετέχοντα στη μελέτη. Οι ασθενείς της ομάδας Γ παρουσίασαν στατιστικά σημαντική μεταβολή του FeNO στο τέλος της πρόκλησης με σελεκοξίμπη. Η μεταβολή του FeNO στους ασθενείς με ΕΑΔΑ παρουσίασε στατιστικά πολύ σημαντικές διαφορές (p&lt;0,001) σε κάθε χρονικό σημείο των προκλήσεων με τις τρεις διαφορετικές κατηγορίες ΜΣΑΦ. Το ποσοστό δυσανεξίας σε ΜΣΑΦ στον ασθματικό πληθυσμό της Βορείου Ελλάδος φαίνεται να είναι αρκετά υψηλό (12,9%), ενώ η πρόκληση με ασπιρίνη σε ασθενείς με συμβατή συμπτωματολογία χαρακτηρίζεται από υψηλή ευαισθησία (76,9%). Το FeNO σε όλες τις προκλήσεις με από του στόματος χορήγηση ΜΣΑΦ αυξήθηκε στατιστικά σημαντικά μόνο στους ασθενείς με διεγνωσμένη ΕΑΔΑ.
description: The main purpose of this study is to investigate the variations of exhaled Nitric Oxide (FeNO) in patients with Aspirin Exacerbated Respiratory Disease (AERD), during oral challenge procedures with three categories of NSAIDs: Aspirin (a COX-1 and COX-2 inhibitor), Nimesulide (a partially selective COX-2 inhibitor) and celecoxib (a selective COX-2 inhibitor). For the purpose of this study, 60 people were included, 40 women and 20 men with an average age ± SD of 54,2 ± 6,04 years. Three study groups were formed: group A, which included 15 healthy individuals, group B, which included 15 patients with bronchial asthma without a history of NSAID intolerance, and group C which included 30 patients with asthma and a medical history suggestive of AERD, with positive Oral Aspirin Challenge (OAC). All the participants in the study underwent evaluation of the inclusion and exclusion criteria during their first visit. A second visit followed 7-10 days later, in which oral challenge with placebo was performed. The next day all the participants were submitted to OAC. Patients with positive OAC remained under constant medical supervision for at least six hours after the end of challenge. Visit four took place 7-10 days later and the participants underwent oral challenge with a partially selective COX-2 inhibitor. During the last visit which took place 7-10 days later, the participants underwent oral challenge with a selective COX-2 inhibitor. During all the challenge procedures, measurements of FEV1 and FeNO were carried out before the start of every challenge and every 45 minutes afterwards. Aspirin and NSAID intolerance was found to be present at 12,9% in a sample of 937 asthmatic patients, after a review of their electronically registered medical history data. OAC was positive in 30 of the 39 patients submitted to it (76,9%). FeNO during OAC was statistically significant only in patients with AERD, compared both to the other groups (p&lt;0,001), as well as to administration of placebo (p&lt;0,001). Oral challenge with nimesulide was positive in four patients with AERD (13,3%). Levels of FeNO during nimesulide challenge were statistically significant only in the patients of group C, compared both to the other groups (p&lt;0,001), as well as to administration of placebo (p&lt;0,001). There was a statistically significant correlation between positive bronchial reaction and FeNO increase. During the oral challenge with celecoxib, none of the participants experienced any symptoms. A very small but statistically important increase in FeNO occurred in group C during this challenge. The differences of FeNO levels in similar time points of oral challenge in group C where statistically very important (p&lt;0,001) between the three categories of NSAIDs used. Intolerance to NSAIDs in the asthmatic population of Northern Greece seems to be rather high (12,9%), while OAC in patients with medical history suggestive of AERD has a high sensitivity (76,9%). During every oral challenge with NSAIDs, FeNO levels increased only in patients with AERD.